Til alle innbyggere i Hamna

Fra Hamna Bydelsråd Tromsø 3. juni 2022

Det inviteres til årsmøte i Hamna bydelsråd søndag 19/6-2022 kl. 19.00-19.45.

Møtet avholdes på klubbhuset til Hamna IL. Det blir servering av pizza rett i etterkant av årsmøtet til de som deltar fysisk.

Det vil bli gitt anledning til å delta digitalt på årsmøtet for de som ønsker det. Send en e-post til: post@ihamna.no og meld din interesse, så vil du motta en lenke til møtet per e-post.

Følgende saker skal etter vedtektene behandles:

1. Godkjenning av innkalling
2. Valg av møteleder
3. Valg av 2 personer til å signere protokoll
4. Styrets årsberetning og regnskap
5. Valg
6. Vedtekter

I tillegg settes sak 7. Innmeldte saker, opp til behandling.

I henhold til vedtekter skal saker til årsmøtet meldes til styret innen 7 dager før årsmøtet.

Eventuelle saker kan meldes til styret v/ leder Anita Richardsen, tlf. 957 72 696

eller per e-post til: post@ihamna.no

Vi håper at noen har lyst til å delta sammen med oss på årsmøtet 😊

Velkommen!

Med vennlig hilsen

Hamna Bydelsråd

# Saksfremlegg

**Sak 1: Godkjenning av innkalling**

Innkallingen ble publisert den 4. juni 2022 på hjemmesiden til Hamna bydelsråd og på Facebook med lenke til hjemmesiden og årsmøtepapirene.

Styret anbefaler følgende vedtak:

*«Innkalling til årsmøtet 19. juni 2022 med saksliste godkjennes»*

**Sak 2: Valg av møteleder**

Styret anbefaler følgende vedtak:

*«Styrets leder Anita Richardsen velges som møteleder»*

**Sak 3: Valg av 2 personer til å signere protokoll**

Styret anbefaler følgende vedtak:

*«Eirik Vorland signerer protokoll sammen med møteleder»*

**Sak 4: Styrets årsberetning og regnskap for 2021**

Styrets årsberetning og styrets regnskap er vedlagt sakspapirene. Disse vil bli gjennomgått på årsmøtet, og styret vil besvare eventuelle spørsmål og innspill.

Styret anbefaler følgende vedtak:

*«Årsmøtet godkjenner styrets årsberetning og regnskap for 2021»*

**Sak 5: Valg**

Som følge av rokkeringer, endret arbeidskapasitet hos enkelte i bydelsrådet og at en representant flyttet ut av landsdelen, ble bydelsrådet på årsmøtet i 2021 utvidet fra 7 til 9 representanter. I tillegg til disse, har begge FAUène i bydelen og Hamna IL mulighet til å stille med en representant hver i styret.

Følgende styremedlemmer er på valg:

* Anita Richardsen. Stiller til gjenvalg.
* Hilde Gerd Larsen. Stiller til gjenvalg.
* Bjørn Laksforsmo. Stiller til gjenvalg.
* Eva Stensland. Stiller til gjenvalg.
* Silje Netland. Stiller ikke til gjenvalg.

Følgende styremedlemmer er ikke på valg:

* Eirik Vorland, 1 år igjen av valgperioden.
* Ørjan Sandberg, 1 år igjen av valgperioden
* Pål Johnsen, 1 år igjen av valgperioden
* Christian Rognseth, 1 år igjen av valgperioden

Ihht vedtektene §7 skal styret utnevne en valgkomité bestående av minst to personer. Det har ikke lyktes styret å finne valgkomité. Årsmøtet inviteres til innspill til personer som kan ta på seg et styreverv i bydelsrådet. Styret foreslår at dersom ingen melder seg til verv på årsmøtet, reduseres antall styremedlemmer fra 9 til 8 representanter.

Styret konstituerer seg selv ihht vedtektene §6.

Styret anbefaler følgende vedtak:

*«Årsmøtet har valgt følgende styre til bydelsrådet:*

* *Anita Richardsen, for 2 år*
* *Hilde Gerd Larsen, for 2 år*
* *Bjørn Laksforsmo, for 2 år*
* *Eva Stensland, for 2 år*

*Eirik Vorland, Ørjan Sandberg, Pål Johnsen og Christian Rognseth fortsetter i vervene sine i ytterligere 1 år.*

*Styret konstituerer seg, og meddeler årsmøtets beslutning til Brønnøysundregistrene»*

**Sak 6: Vedtekter**

Gjeldende vedtekter for Hamna bydelsråd er vedlagt sakspapirene. Det er behov for en gjennomgang og oppdatering av disse. Foreslåtte korrigeringer/endringer er markert med rød skrift i vedlagt forslag, og vil bli gjennomgått på årsmøtet av leder.

Styret anbefaler følgende vedtak:

*«Årsmøtet godkjenner de foreslåtte korrigeringer av vedtektene for Hamna bydelsråd»*

**Sak 7: Innmeldte saker**

Saker til årsmøtet skal meldes styret innen 7 dager før årsmøtet per e-post til: post@ihamna.no. Det oppfordres til at fristen for innmelding overholdes.

Tromsø 3. juni 2022

Anita Richardsen

Møteleder